**М И Н И А Т Л Е Т И К А**

**Учесници:**

Првенство се организује у четири такмичарске категорије и факултативног је карактера:

1. ученици I-IV разреда (који у току одговарајуће школске године напуне 11 година и млађи)
2. ученице I-IV разреда (који у току одговарајуће школске године напуне 11 година и млађи)
3. ученици V-VI разреда (који у току одговарајуће школске године напуне 13 година и млађи)
4. ученице V-VI разреда (који у току одговарајуће школске године напуне 13 година и млађи)

Ученици се такмиче према годишту. Уколико ученик/ца похађа V разред може да се такмичи у конкуренцији IV разреда у једној од дисциплина које су предвиђене за тај узраст.

Ученик/ца који похађа VII разред може да се такмичи у конкуренцији VI разреда у једној од дисциплина које су предвиђене за тај узраст.

Ученици/це који се такмиче у мини атлетици не могу да учествују у атлетици за ученике/це основних школа.

Учесници у мини атлетици такмиче се искључиво у појединачној конкуренцији.

**Правила и дисциплине:**

Ученици и ученице од I - IV разреда у мини атлетици се такмиче у следећим дисциплинама: 60м, скок удаљ из зоне, бацање вортекса.

Ученици V и VI разреда у мини атлетици се такмиче у следећим дисциплинама: 60м, 300м, 600м, скок увис, скок удаљ из зоне , бацање кугле (2кг)

Ученице V и VI разреда у мини атлетици се такмиче у следећим дисциплинама: 60м, 300м, 600м, скок увис, скок удаљ из зоне , бацање кугле (3кг)

Школа може да пријави највише 3 (три) такмичара/ки у узрасној категорији у свакој дисциплини, а један такмичар/ка има право да наступи само у једној дисциплини. У техничким дисциплинама (скок удаљ, бацање кугле) сви такмичари/ке имају право на 3 (три) покушаја, a четврти имају само 8 (осам) најбољих и последњу серију скачу по распореду од осмог до првог места. У дисциплини скок увис такмичар/ка има право на једној висини највише 3 (три) покушаја. Летвица за скок у вис подиже се на следећи начин:

* ученице /V-VI/: 90cm; 95cm; 100cm; 105cm; 110cm; 115cm; 120cm; 125cm; 130cm; 135cm; + 3cm;
* ученици /V-VI/: 100cm; 105cm; 110cm; 115cm; 120cm; 125cm; 130cm; 135cm; 140cm; 145cm + 3cm;

Висине за градски ниво одређује технички делегат такмичења.

**Даљи пласман:**

Првопласиране и другопласиране екипе и појединци са Градског првенства стичу право учешћа на Међуокружном такмичењу, док појединачне штафете (оне које нису у саставу првопласираних и другопласираних екипа) не остварују право учешћа на Међуокружном такмичењу, одакле само првопласирана екипа иде на Републичко такмичење.

Трећепласирани појединци и екипе немају право наступа у даљим такмичењима.

**А Т Л Е Т И К А**

**Учесници:**

Првенство се организује у две такмичарске категорије и факултативног је карактера:

1. ученици V-VIII разреда
2. ученице V-VIII разреда

**Правила и дисциплине:**

Један ученик-ца има право наступа само у једној дисциплини и штафети.

Ученици/ученице који наступају на 600 м и 800 м немају право наступа ни у једној другој дисциплини.

У техничким дисциплинама (скок у даљ и бацање кугле) на школским првенствима, сви ученици имају право на четири покушаја, а на општинским и Градском првенству на три полушаја.

Сви постигнути резултати рачунају се за појединачни пласман. За екипни пласман бодују се резултати чланова екипа тако да најбољи резултат добија онолико бодова колико је пријављено екипа. Екипу чини максимално 10 такмичара, по један такмичар у свакој дисциплини, плус штафета. Чланови екипа морају имати адекватну спортску опрему. Сваки следећи резултат добија бод мање од претходног.

Такмичар који не заврши такмичење, не добија бодове.

* Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то унутародељенско и међуодељенско такмичење.

У програму школског првенства су следеће атлетске дисциплине:

* Ученици: 100 м, 300 м, 800 м, 4x100 м, скок увис, скок удаљ, бацање кугле (4кг)
* Ученице: 100 м, 300 м, 600 м, 4x100 м, скок у вис, скок у даљ, бацање кугле (3кг)

1. унутародењенско такмичење - учествују сви ученици-це једног одељења у свим дисциплинама (нема штафетног трчања) и боре се за појединачан пласман. Првопласирани ученици-це у свакој дисциплини улазе у екипу одељења, с тим што је потребно укључити бар још два ученика/ученице (другопласираног и трећепласираног на 100 м) због штафетног трчања;
2. међуодељенско такмичење –

Сабирањем остварених бодова ученика-ца једног одељења добија се укупан збир бодова. Екипа одељења која оствари највећи збир бодова је екипни победник школског првенства.

Појединачни победници школског првенства у свакој дисциплини улазе у састав репрезентације школе у својим категоријама, које стиче право учешћа на Општинском првенству.

Пријаве школа за општинско првенство подноси руководилац Актива организатору Општинског такмичења најмање 7 дана пре почетка Првенства, а пријава је Извештај о одржаном школском првенству са резултатима свих одељења у свим дисциплинама као и списак екипе са наведеним дисциплинама у којима се ученици такмиче, оверен потписом директора и печатом школе.

* Други степен такмичења представља Општинско првенство. Право учешћа имају школе (са својим најбољим екипама које представљају репрезентације школе у свакој категорији) у којима је претходно одржано Школско првенство, у складу са овим Пропозицијама, а према условима које школа има. Уколико општина нема услова за одржавање такмичења потребно је да се на време обрати Атлетском савезу Београда за помоћ у одржавању такмичења, јер је општинско првенство обавезно као и за све друге спортове са циљем да се омогући учешће што већег броја ученика-ца.

У програму општинског првенства су следеће атлетске дисциплине:

* Ученици: 100м, 300м, 800м, 4x100м, скок у вис, скок у даљ, бацање кугле (4кг)
* Ученице: 100м, 300м, 600м, 4x100м, скок у вис, скок у даљ, бацање кугле (3кг)

Појединачни и екипни прваци општина у свакој дисциплини по категорији стичу право учешћа на Градском првенству. Другопласирани појединци и екипе немају право учешћа у даљим такмичењима, а уколико се на општини пријави само једна екипа (или појединац у једној од дисциплина), та екипа или појединац имају право наступа на Градском првенству.

Пријаве за Градско такмичење подносе секретари општинских савеза или техничка лица најмање 7 дана пре почетка такмичења, а обавезно садрже: назив школе, име и презиме ученика/це, разред и одељење, број из матичне књиге, датум рођења и дисциплину у којој наступа.

* Трећи степен такмичења представља Градско првенство на коме учествују победници општинских првенстава.

У програму градског првенства су следеће атлетске дисциплине:

* Ученици: 100м, 300м, 800м, 4x100м, скок у вис, скок у даљ, бацање кугле (4кг)
* Ученице: 100м, 300м, 600м, 4x100м, скок у вис, скок у даљ, бацање кугле (3кг)

Првопласирани ученици-це у свакој дисциплини добијају титулу првака града у одговарајућој дисциплини. Сабирањем остварених бодова ученика-ца једне екипе добија се укупан збир бодова. Екипа која оствари највећи збир бодова је екипни победник Градског првенства у атлетици.

**Даљи пласман:**

Првопласиране и другопласиране екипе и појединци у категорији ученика и ученица V-VIII разреда са Градског првенства, стичу право учешћа на Међуокружном такмичењу, где екипа може бити састављена од ученика и ученица V-VIII разреда, одакле само првопласирана екипа иде на Републичко такмичење.

Трећепласирани појединци и екипе немају право наступа у даљим такмичењима.

**Учесници:**

Првенство се организује у две такмичарске категорије:

1. ученици I - IV године
2. ученице I - IV године

**Правила и дисциплине:**

Један ученик-ца има право наступа само у једној дисциплини и штафети.

Ученици/ученице који наступају на 800 м и 1000 м немају право наступа ни у једној другој дисциплини.

У техничким дисциплинама, скок у даљ и бацање кугле, сви ученици имају право на три покушаја.

Сви постигнути резултати рачунају се за појединачни пласман. За екипни пласман бодују се резултати чланова екипа тако да најбољи резултат добија онолико бодова колико је пријављено екипа. Сваки следећи резултат добија бод мање од претходног.

Такмичар који не заврши такмичење, не добија бодове.

* Први степен такмичења представља Школско првенство, са циљем да сви ученици узму учешће, које унутар предвиђених категорија обухвата два нивоа такмичења и то унутародељенско и међуодељенско такмичење.

У програму школског првенства су следеће атлетске дисциплине:

* Ученици: 100 м, 400 м, 1000 м, 4x100 м, скок увис, скок удаљ, бацање кугле (6кг)
* Ученице: 100 м, 400 м, 800 м, 4x100 м, скок у вис, скок у даљ, бацање кугле (4кг)

1. унутародењенско такмичење - учествују сви ученици-це једног одељења у свим дисциплинама (нема штафетног трчања) и боре се за појединачан пласман. Првопласирани ученици-це у свакој дисциплини улазе у екипу одељења, с тим што је потребно укључити бар још два ученика/ученице (другопласираног и трећепласираног на 100 м) због штафетног трчања;
2. међуодељенско такмичење –

Сабирањем остварених бодова ученика-ца једног одељења добија се укупан збир бодова. Екипа одељења која оствари највећи збир бодова је екипни победник школског првенства.

Појединачни победници школског првенства у свакој дисциплини улазе у састав репрезентације школе у својим категоријама, које стиче право учешћа на Општинском првенству.

Пријаве школа за општинско првенство подноси руководилац Актива организатору Општинског такмичења најмање 7 дана пре почетка Првенства, а пријава је Извештај о одржаном школском првенству са резултатима свих одељења у свим дисциплинама као и списак екипе са наведеним дисциплинама у којима се ученици такмиче, оверен потписом директора и печатом школе.

* Други степен такмичења представља Општинско првенство. Право учешћа имају школе (са својим најбољим екипама које представљају репрезентације школе у свакој категорији) у којима је претходно одржано Школско првенство, у складу са овим Пропозицијама, а према условима које школа има. Уколико општина нема услова за одржавање такмичења потребно је да се на време обрати Атлетском савезу Београда за помоћ у одржавању такмичења, јер је општинско првенство обавезно као и за све друге спортове са циљем да се омогући учешће што већег броја ученика-ца.

У програму општинског првенства су следеће атлетске дисциплине:

* Ученици: 100м, 400м, 1000м, 4x100м, скок у вис, скок у даљ, бацање кугле (6кг)
* Ученице: 100м, 400м, 800м, 4x100м, скок у вис, скок у даљ, бацање кугле (4кг)

Појединачни и екипни прваци општина у свакој дисциплини по категорији стичу право учешћа на Градском првенству.

Другопласирани појединци и екипе немају право учешћа у даљим такмичењима.

Пријаве за Градско такмичење подносе секретари општинских савеза или техничка лица најмање 7 дана пре почетка такмичења, а обавезно садрже: назив школе, име и презиме ученика/це, разред и одељење, број из матичне књиге, датум рођења и дисциплину у којој наступа.

* Трећи степен такмичења представља Градско првенство на коме учествују победници општинских првенстава.

У програму градског првенства су следеће атлетске дисциплине:

* Ученици: 100м, 400м, 1000м, 4x100м, скок у вис, скок у даљ, бацање кугле (6кг)
* Ученице: 100м, 400м, 800м, 4x100м, скок у вис, скок у даљ, бацање кугле (4кг)

Првопласирани ученици-це у свакој дисциплини добијају титулу првака града у одговарајућој дисциплини. Сабирањем остварених бодова ученика-ца једне екипе добија се укупан збир бодова. Екипа која оствари највећи збир бодова је екипни победник Градског првенства у атлетици.

**Даљи пласман:**

Првопласиране и другопласиране екипе и појединци са Градског првенства стичу право учешћа на Међуокружном такмичењу, док појединачне штафете (оне које нису у саставу првопласираних и другопласираних екипа) не остварују право учешћа на Међуокружном такмичењу, одакле само првопласирана екипа иде на Републичко такмичење.

Трећепласирани појединци и екипе немају право наступа у даљим такмичењима.